Frog Lake #2 218 views
Stars on the Lake 213 views
June Lake 212 views
West Across Antellope Valley.jpg 252 views
June Lake Loop in Fall.jpg 255 views Vakbond gaan hof toe oor heropening van skole | Maroela Media
Argieffoto (Foto: Unsplash)
Die Educators’ Union of South Africa (Eusa) wil ’n dringende interdik by die hooggeregshof bekom om te verhoed dat skole heropen te midde van die Covid-19-pandemie.
Die vakbond het in ’n verklaring gesê hy beplan om die hof Dinsdag te nader om die departement van basiese onderwys se besluit om leerders terug te stuur skool toe gedurende die pandemie, te hersien, ter syde te stel of te wysig.
Volgens Eusa is hy die eerste organisasie om tot dusver ’n hofaansoek van dié aard te bring.
Die vakbond het vroeër vandeesweek gesê Angie Motshekga, minister van basiese onderwys, is onverantwoordelik om leerders in dié tyd terug te stuur skool toe.
Angie Motshekga. Foto: Jacques Naude/ANA
Maroela Media het vroeër berig gr. 7- en gr. 12-leerders landwyd is veronderstel om Maandag weer terug op die skoolbanke te wees. Die Noord-Kaap het egter reeds aangedui dat leerders in dié provinsie eers ŉ week later gaan aanmeld.
Altesaam agt onderwysvakbonde en organisasies wat skoolbeheerliggame verteenwoordig, het intussen gesê skole is allermins gereed om te heropen.
Die organisasies het Donderdag vergader om skole se gereedheid om Maandag te heropen, te bespreek. Hulle het eenparig tot die slotsom gekom dat skole nié te midde van die Covid-19-pandemie gereed is om te heropen nie.
basiese onderwys hooggeregshof
So , die 27 000 onderwysers wat hulle verteenwoordig gaan nie terugkeer skole toe nie ? Gaan hulle dissipliner vervolg word en salarisse verloor ?
Daai 27000 van sadtu het nog nooit gewerk nie geen werk geen betaling
Jy moet ingeteken wees om te stem0-2Jy moet ingeteken wees om te stem
Ek kan regtig nie verstaan wat die probleem is nie. As dit winter us en die kinders het verkoue of griep gaan party nog steeds skooltoe en dan kla niemand nie. Van die onderwysers het geen probleem om die vigs besmette of TB besmette kinders te druk en soen nie, siektes wat baie aansteeklik is. Geen kinders is nog dood suiwer aan hierdie virus nie, maar ouers wil nie die kinders skool toe stuur nie. Ek verstaan van onderwysers wat onderliggende siektes het en kinders ook. Maar my, vir hoe lank wil ouers hul kinders in watte toe draai? Kinders… Lees meer »
Eenvoudig net nie lus vir werk nie. Kry mos n salaris.
Ek stem dat skole moet oopmaak, maar is ook moeg vir mense wat onderwysers heeltyd kritiseer. Nie alle onderwysers het die afgelope tyd niks gesit en doen nie. Wie van julle sou bereid wees om aanlyn klas te gee, julle eie data te gebruik, selfs julle eie geld te gebruik en data vir behoeftige kinders te koop, julle eie ink en papier gebruik om honderde assesserings tuis te druk en te merk? Dis wat baie onderwysers die afgelope tyd gedoen het. Dit terwyl hulle tussendeur moes wasgoed was, skottelgoed was, kosmaak en hulle eie kinders tuis onderrig. Intussen sit die… Lees meer »